Shtëpia e Bardhë thekson rendësinë e krijimit të vendeve të punës
Zonja Kristina Romer tha se humbja e rreth 85 mijë vendeve të punës muajin e kaluar ishte pengesë. Por ajo tha se është ende realistike
Më pak se një vit pasi presidenti Obama miratoi paketën më të madhe ekonomike stimuluese në historinë e Amerikës, shefja ekonomike e Shtepisë së Bardhë thotë se nevojiten masa të mëtejshme. Zonja Kristina Romer foli në kanalin televiziv ABC. Ajo tha se elemente kyçe të paketës stimuluse të vitit të kaluar prej 787 bilion dollarësh si benefitet e papunësisë dhe ndihma për qeveritë e shteteve duhet të vazhdojnë. Por Romer gjithashtu bëri thirrje për masa të reja si ulja e taksave për bizneset që hapin vende të reja pune dhe rabate për ata që i bëjnë shtepitë e tyre më efikase përsa i përket energjisë. Të premten, Departamenti i Punës njoftoi humbjen e rreth 85 mijë vende pune në Amerikë muajin e fundit. Shifrat ishin zhgënjyese për ekonomisët që kishin shpresuar se muaji dhjetor do të shënonte kthimin e timonit ndryshe nga dy vite më parë. Ajo shtoi se përqindja e papunësisë e pandryshueshme dhe humbja e vendeve të punës janë një përmirësim po të krahasohet me një vit më parë, kur qindra mijëra vende pune humbeshin çdo muaj dhe përqindja e papunësisë po rritej. Por republikanët thonë se ka ardhur koha që presidenti Obama të plotësojë premtimet e tij për të përmirësuar kushtet ekonomike të Amerikës sesa të ngadalësojë normat e renies. Kryetari i Komitetit Kombëtar Republikan Michael Steel foli për kanalin televiziv Fox News. Muajin që kaloi, Dhoma e Përfaqësuesve e kontrolluar nga demokratët miratoi një projektrezolutë stimuluese për të rinxitur hapjen e vendeve të punës. Senati pritet ta marrë në konsideratë masën javët e ardhshme. Ekonomistë të rendësishëm në administratën e presidentit Obama e mbështesin iniciativën por shtojnë se duhet që sektori privat amerikan të bëhet udhërrëfyes në krijimin e vendeve të punës dhe zgjerimin ekonomik. Sipas ekonomistëve amerikanë, papunësia do të fillojë të ulet gradualisht në muajt që vijnë ndërkohë që përmirësohet ekonomia nga recesioni më i rendë që nga Lufta e Dytë Botërore. Por disa ekonomistë të njohur thonë se papunësia mund të vazhdojë të shtohet dhe se Shtetet e Bashkuara mund të zhytet në recesion nga fundi i vitit që vjen./ap